Kirkniemen paperitehdas

Kirkniemen paperitehdas on Sappi Limited-konserniin kuuluva paperitehdas Lohjan Jönsbölen kaupunginosassa. Tehtaan perusti Metsäliiton Teollisuus Oy ja vuonna 1966 käynnistyi ensimmäinen paperikone. Sappi Limited osti tehtaan vuonna 2009 M-real-yhtymältä. Tehtaalla on nykyisin kaksi paperikonetta, jotka kaikki valmistavat päällystettyä aikakauslehtipaperia. Tehdas on viimeisin Suomessa rakennettu täysin uusi paperitehdas, ja voimalaitokselle rakennettiin vuonna 2015 uusi kiertoleijupetikattila, jolla biomassan osuus polttoaineista voidaan nostaa 100 prosenttiin. Tehtaan koneet Tehtaalla on kaksi paperikonelinjaa, voimalaitos, vedenpuhdistamo sekä mekaanisen massan valmistus. Paperikoneiden yhteinen vuosituotantokapasiteetti on 575 000 t. Paperikonelinjoilla on yhteensä 7 superkalanteria, 1 mattakalanteri ja 5 pituusleikkuria. Tehtaassa työskentelee noin 550 henkilöä. Tehtaan rautatiekalusto Tehtaalla on omaa rautatiekalustoa tehdasalueen sisäistä vaihtotyötä varten. Otso 4 (Saalasti 119/1981, hankittu Kirkniemeen 2008), aik. Pankakosken kartonkitehdas ja Simpeleen paperitehdas Kisko-Kalle (pienveturi), ei käytössä Aiemmin tehtaalla on ollut käytössä myös: Otso 2 (Saalasti 48/1962) aik. Ab. J. W. Enqvist Oy Lielahti (11.12.1962) ja Kankaan paperitehdas Jyväskylä, Kirkniemeen 1987, Myyty Teräspyörä Oy:lle Kuusankoskelle kesällä 2008 Katso myös Lohjan paperitehdas Suomen paperiteollisuus Lähteet Kirkniemi EMAS 2015 selonteko, http://www.sappi.com/regions/eu/SappiEurope/Mills/Kirkniemi%20Mill/Emas_2015_intra.pdf (Arkistoitu – Internet Archive) Viitteet Aiheesta muualla Sappi Limited, Kirkniemen paperitehdas